

- สำเนาคู่ฉบับ -

 -

|  |  |  |
| --- | --- | --- |
| ที่ มท 0808.4/ว |   | กรมส่งเสริมการปกครองท้องถิ่นถนนนครราชสีมา เขตดุสิต กทม. 10300 |

 มิถุนายน 2563

เรื่อง ยกเลิกการจัดฝึกอบรมตามโครงการฝึกอบรมการจัดทำงบประมาณรายจ่ายประจำปี และการจัดทำฎีกา

เบิกจ่ายเงินของแต่ละหน่วยงานภายในองค์กรปกครองส่วนท้องถิ่น ในระบบบัญชีคอมพิวเตอร์ขององค์กรปกครองส่วนท้องถิ่น (e-LAAS) ประจำปี 2563

เรียน ผู้ว่าราชการจังหวัด ทุกจังหวัด

อ้างถึง 1. หนังสือกรมส่งเสริมการปกครองท้องถิ่น ที่ มท ๐๘๐๘.๔/ว 16 ลงวันที่ 2 มกราคม 2563

 2. หนังสือกรมส่งเสริมการปกครองท้องถิ่น ที่ มท ๐๘๐๘.๔/ว 588 ลงวันที่ 27 กุมภาพันธ์ 2563

 3. หนังสือกรมส่งเสริมการปกครองท้องถิ่น ด่วนที่สุด ที่ มท 0807.2/ว 889 ลงวันที่ 18 มีนาคม 2563

สิ่งที่ส่งมาด้วย แบบฟอร์มหนังสือขอคืนเงินค่าลงทะเบียน จำนวน 1 ชุด

 ตามที่กรมส่งเสริมการปกครองท้องถิ่น ได้จัดโครงการฝึกอบรมการจัดทำงบประมาณรายจ่ายประจำปี และการจัดทำฎีกาเบิกจ่ายเงินของแต่ละหน่วยงานภายในองค์กรปกครองส่วนท้องถิ่น ในระบบบัญชีคอมพิวเตอร์ขององค์กรปกครองส่วนท้องถิ่น (e-LAAS) ประจำปี 2563 ระหว่างวันที่ 8 มีนาคม ถึงวันที่ 31 กรกฎาคม 2563 รายละเอียดปรากฏตามหนังสือที่อ้างถึง 1 – 2 ต่อมากรมส่งเสริมการปกครองท้องถิ่น มีประกาศงดกิจกรรมการจัดโครงการฝึกอบรมและสัมมนาของหน่วยงานในสังกัดกรมส่งเสริมการปกครองท้องถิ่น ภายใต้สถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) จึงได้งดกิจกรรม การจัดโครงการฝึกอบรมการจัดทำงบประมาณรายจ่ายประจำปี และการจัดทำฎีกาเบิกจ่ายเงินของแต่ละหน่วยงานภายในองค์กรปกครองส่วนท้องถิ่น ในระบบบัญชีคอมพิวเตอร์ขององค์กรปกครองส่วนท้องถิ่น (e-LAAS) ประจำปี 2563 รุ่นที่ 2 - 20 ระหว่างวันที่ 23 มีนาคม - 31 กรกฎาคม 2563 รายละเอียดปรากฏตามหนังสือที่อ้างถึง 3 นั้น

กรมส่งเสริมการปกครองท้องถิ่นพิจารณาแล้วเห็นว่า โครงการฝึกอบรมการจัดทำงบประมาณรายจ่ายประจำปี และการจัดทำฎีกาเบิกจ่ายเงินของแต่ละหน่วยงานภายในองค์กรปกครองส่วนท้องถิ่น ในระบบบัญชีคอมพิวเตอร์ขององค์กรปกครองส่วนท้องถิ่น (e-LAAS) ประจำปี 2563 มีจำนวนผู้เข้ารับการฝึกอบรม ในแต่ละรุ่นเป็นจำนวนมาก จึงยากต่อการปฏิบัติตามมาตรการป้องกันโรคตามที่ทางราชการกำหนด ประกอบกับในเดือนมิถุนายน - สิงหาคม เป็นช่วงระยะเวลาที่องค์กรปกครองส่วนท้องถิ่นจะต้องจัดทำงบประมาณรายจ่ายประจำปี และใกล้สิ้นปีงบประมาณ ซึ่งเจ้าหน้าที่ที่รับผิดชอบงานดังกล่าวเป็นผู้เข้ารับการฝึกอบรม ในกลุ่มเป้าหมายอาจไม่สามารถเข้ารับการฝึกอบรมในช่วงระยะเวลาที่กำหนดได้ จึงยกเลิกการจัดโครงการฝึกอบรมตามโครงการดังกล่าว รุ่นที่ 2 – 20 ระหว่างวันที่ 23 มีนาคม – 31 กรกฎาคม 2563 และจะคืนเงินค่าลงทะเบียนให้ผู้เข้ารับการฝึกอบรมในรุ่นที่ยกเลิกการจัดฝึกอบรม จึงขอให้จังหวัดแจ้งองค์กรปกครอง ส่วนท้องถิ่นดำเนินการ ดังนี้

 1. จัดทำหนังสือขอคืนเงินค่าลงทะเบียนโครงการฝึกอบรมการจัดทำงบประมาณรายจ่ายประจำปี และการจัดทำฎีกาเบิกจ่ายเงินของแต่ละหน่วยงานภายในองค์กรปกครองส่วนท้องถิ่น ในระบบบัญชีคอมพิวเตอร์ขององค์กรปกครองส่วนท้องถิ่น (e-LAAS) ประจำปี 2563 รายละเอียดปรากฏตามสิ่งที่ส่งมาด้วย

 2. ส่งสำเนาหลักฐานการชำระค่าลงทะเบียน (ใบโอนเงินธนาคาร) พร้อมรับรองสำเนาถูกต้อง

/3. ส่งสำเนา ...

- 2 -

 3. ส่งสำเนาสมุดบัญชีเงินฝากธนาคารกรุงไทย จำกัด (มหาชน) ขององค์กรปกครองส่วนท้องถิ่น ที่ประสงค์ขอรับเงินลงทะเบียนคืน พร้อมรับรองสำเนาถูกต้อง

ทั้งนี้ ให้ส่งเอกสารและหลักฐานทางไปรษณีย์ไปยังกลุ่มงานพัฒนาระบบบัญชีท้องถิ่น สำนักบริหารการคลังท้องถิ่น กรมส่งเสริมการปกครองท้องถิ่น ถนนนครราชสีมา เขตดุสิต กรุงเทพฯ 10300 ภายในวันที่ 15 สิงหาคม 2563 หากพ้นกำหนดเวลาดังกล่าวแล้ว จะถือว่าองค์กรปกครองส่วนท้องถิ่นไม่ประสงค์จะขอรับเงินคืน กรมส่งเสริมการปกครองท้องถิ่นจะนำเงินดังกล่าวส่งเป็นรายได้แผ่นดินต่อไป

 จึงเรียนมาเพื่อโปรดทราบ และแจ้งให้องค์กรปกครองส่วนท้องถิ่นทราบต่อไป

 ขอแสดงความนับถือ

 อธิบดีกรมส่งเสริมการปกครองท้องถิ่น

สำนักบริหารการคลังท้องถิ่น

กลุ่มงานพัฒนาระบบบัญชีท้องถิ่น

โทร. 0-2241-9000 ต่อ 1611

โทรสาร 02-241-9044

นางสาวจุฑาพร ละอองขวัญ โทร. 09-9165-4037



ร.อสถ. .....................................

ผอ.สน.คท. ..............................

ผอ.กง.พช. ...............................

หน.ฝ. ......................................

จนท.พิมพ์/ทาน........................